ลองไปหาร้านใหม่ๆที่ siam square 1 มาค่ะ เดินวนไปเรื่อยๆที่ชั้น 5 ก็เจอร้านนี้โดยบังเอิญ ร้านน่ารักมากๆๆๆๆๆ ออกแนวสีพาสเทล ลายจุดๆ เบาะนั่งสบายเหมือนนั่งโซฟาห้องรับแขกเรย พอดูเมนูหน้าร้าน ราคาก็พอรับได้ ก็เลยลองกินดู 

มา 2 คน สั่งมา 3 อย่างค่ะ มี
1. ผักโขมอบชีส (150 บาท) : อร่อยดีค่ะ ชีสท่วมท้นมาก มีใส่เห็ดด้วย รสชาติก็เข้ากันดี แต่กินนานๆก็เลี่ยนอยู่
2. สลัดปูนิ่ม (220 บาท) : น้ำสลัดรสชาติออกเปรี้ยวๆ แปลกดีค่ะ ปูนิ่มทอดกรอบดี แต่ผักไม่ค่อยหลากหลายเท่าไหร่ 
3. สปาเกตตี้มายเดียร์ (240 บาท) : จานนี้เหมือนเป็น signature ของร้านนะคะ ใช้ชื่อร้านเรย ตอนยกมาเสิร์ฟ แอบงง ว่าจานใหญ่มากๆ แต่สปาเกตตี้มีนิดเดียวเอง พอชิมแล้ว โอ้โห อร่อยค่ะ รสชาติเข้มข้น ออกเผ็ดนิดหน่อย ซอสข้นมาก มีไข่ออนเซนอยู่ข้างบนด้วย เสียดายไข่สุกไปหน่อย เราชอบดิบๆ แฮ่ๆ แต่โดยรวมแล้วจานนี้อร่อยมากค่ะ ชอบจานนี้สุดละ  